jkorsvik/nowiki_second_scrape_merged huggingface dataset:
Bjarte Myrhol

Bjarte Håkon Myrhol (født 29. mai 1982 i Oslo) er en norsk tidligere håndballspiller fra Vestli i bydel Stovner i Oslo. Han spilte sist for den danske klubben Skjern Håndbold. I perioden 2002–2021 spilte han 263 kamper på Norges herrelandslag og scoret 803 landslagsmål. Han spilte på Norges lag som tok sølv i VM 2017 og i VM 2019. Begge ganger kom han på «all star team» som beste strekspiller.


== Karriere ==


=== Klubb ===
Tidligere har han spilt for Vestli og Sandefjord, den ungarske klubben MKB Veszprem KC og den tyske klubben HSG Nordhorn frem til februar 2009. Etter økonomiske problemer i klubben skiftet Myrhol klubb til Rhein-Neckar Löwen.


=== Landslag ===
Fra 2002 til 2021 spilte Myrhol 263 kamper og scoret 803 mål for Norges herrelandslag. Myrhol ble tatt ut på «all star»-teamet under VM 2017 der Norge tok sølv etter Frankrike. Kvartfinalen mot Danmark i OL 2020 i Tokyo ble Myrhols siste landskamp. Myrhol ble da den med flest landskamper på Norges herrelandslag i håndball, én mer enn Steinar Ege.


== Personlig ==
Fra 1998 til 2001 studerte han idrettsfag ved Bjerke videregående skole.
I august 2011 fikk han påvist testikkelkreft, som ble operert samme måned. Etter cellegiftkuren spilte han sin første håndballkamp 22. oktober 2011.


== Se også ==
Liste over kjente elever ved Bjerke videregående skole


== Referanser ==


== Eksterne lenker ==
Offisielt nettsted 
(en) Bjarte Myrhol – kategori av bilder, video eller lyd på Commons 
(de) Bjarte Myrhol – Munzinger Sportsarchiv 
(en) Bjarte Myrhol – Olympics.com 
(en) Bjarte Myrhol – Olympedia 
(en) Bjarte Myrhol – Det europeiske håndballforbundet (EHF) 
(en) Bjarte Myrhol – Norges Håndballforbund 
Landslagsprofil hos Norges Håndballforbund
H-alfa

I fysikk og astronomi er H-alfa eller Hα en spesiell emisjonslinje for hydrogen.
Ifølge Bohrs atommodell, går elektroner i kvantiserte energinivåer rundt atomkjernen. Disse energinivåene er beskrevet ved kvantetallet n = 1, 2, 3, ... . Elektroner kan bare befinne seg i disse nivåene, og kan bare ha overganger mellom disse.
Overganger fra n ≥ 3 til n = 2 er kjent som Balmer-serien og har sekvensielle navn med greske bokstaver:

n = 3 til n = 2 kalles Balmer-alfa eller  Hα
n = 4 til n = 2 kalles   Balmer-beta eller Hβ
n = 5 til n = 2 kalles Balmer-gamma eller Hγ osv.For Lyman-serien er navnekonvensjonen:

n = 2 til n = 1 kalles Lyman-alfa
n = 3 til n = 1 kalles Lyman-beta, osv.Hα har en bølgelengde på 656,28 nanometer i luft, og er synlig i den røde delen av det elektromagnetiske spektrum. Å isolere Hα er den letteste måten for astronomer å spore ionisert hydrogen i gass-skyer på. 
Fordi det krever nesten like mye energi å ionisere hydrogenatomet som å det tar  å direkte eksitere elektronet fra n = 1 til n = 3, er sannsynligheten for at elektronet blir eksitert fra n = 3 uten at det fjernes fra atomet veldig liten. I stedet så rekombineres elektronet og protonet etter at atomet har blitt ionisert, og danner ett nytt hydrogenatom. I det nye atomet kan elektronet begynne i et hvilket som helst energinivå, for så å falle ned til grunnivået (n = 1). For hver overgang vil atomet sende ut et foton. Omtrent halvparten av gangene vil denne rekombinasjonen gi en overgang fra n = 3 til n = 2, og atomet vil sende ut Hα-lys. Derfor vil Hα-linjen befinne seg der hydrogen blir ionisert.
Hα-linjen selv-absorberes relativt lett fordi hydrogen er hovedbestanddelen i stjernetåker. Dette gjør at linjen kan indikere formen og utstrekningen til skyen, men den kan ikke brukes til å nøyaktig bestemme tåkens masse. I stedet brukes molekyler som karbondioksid, karbonmonoksid, formaldehyd, ammonium eller metylcyanid.


== Se også ==
Bohrs atommodell
Balmer-serien
Lyman-serien
Spektrallinjer
Sprøyte

En sprøyte består av et stempel som passer inn i en sylinder med liten åpning i den ene enden. Sprøyter brukes til å overføre små mengder væske eller gass fra eller til ellers utilgjengelige steder. Å sette inn en substans / et medikament i kroppsvev ved hjelp av en sprøyte og en kanyle kalles en injeksjon.
Injeksjoner kan være:

Intracutane, (i huden),
Subcutane, ( i fettvevet under huden),
Intravenøse, (i venen),
Intramuskulære, (i muskel),
Intraossøse, (i benmargshulen),
Intraartikulære, (i leddhule),
Intraperitoneale, (i bukhulen),Tidligere var sprøytene laget med glassylinder med metallbeslag i begge ender og metallstempel og stempelarm. De tilhørende kanylene var helt i metall. Disse ble vasket og kokt eller autoklavert etter bruk og benyttet igjen mange ganger.
I mange år har plastsprøyter for engangsbruk vært enerådende. Kanylene består nå av et tynt metallrør med plast i enden som passer til plastsprøytene med Luer overgangen og er også kun for engangs bruk.


== Record- eller Luer-lock-standarder ==
Det finnes to forskjellige standarder for målene på overgangen mellom sprøyte og kanyle. Tidligere var Record-standarden vanlig. I mange år har de fleste helseinstitusjoner bare brukt utstyr med Luer-standarden eller den nyere standarden Luer-Lock. I tillegg til sprøyter og kanyler brukes standarden også på overgangen mellom infusjonssett, venekateter og andre infusjonsanordninger.


== Andre typer sprøyter ==
Pølsesprøyte
Brannsprøyte
Insulinpenn
Hagesprøyte
Jordviper

Jordviper, eller Stilettjordviper, (vitenskapelig navn Atractaspis bibronii) er en slange som lever i sørøstre deler av Afrika. Den blir fra 50 til 75 cm lang. Jordviperen lever i jordganger under bakken.


== Litteratur ==
Verdens dyreliv, N.W.Damm & Søn AS 2002, ISBN 82-496-0037-1


== Eksterne lenker ==
(en) Jordviper i Encyclopedia of Life 
(en) Jordviper i Global Biodiversity Information Facility 
(en) Jordviper hos ITIS 
(en) Jordviper hos NCBI 
(en) Kategori:Atractaspis – bilder, video eller lyd på Wikimedia Commons 
Atractaspis – detaljert informasjon på Wikispecies
Transpecos-rottesnok

Transpecos-rottesnok (vitenskapelig navn Bogertophis  subocularis) er en slange som lever i grenseområdene mellom USA og Mexico. Den blir fra 100 til 130 cm lang. Transpecos-rottesnoken lever på bakken.


== Litteratur ==
Verdens dyreliv, N.W.Damm & Søn AS 2002, ISBN 82-496-0037-1


== Eksterne lenker ==
(en) Transpecos-rottesnok i Encyclopedia of Life 
(en) Transpecos-rottesnok i Global Biodiversity Information Facility 
(en) Transpecos-rottesnok hos Reptile Database 
(en) Transpecos-rottesnok hos ITIS 
(en) Transpecos-rottesnok hos NCBI 
(en) Kategori:Bogertophis subocularis – bilder, video eller lyd på Wikimedia Commons 
(en) Bogertophis subocularis – galleri av bilder, video eller lyd på Wikimedia Commons 
Bogertophis subocularis – detaljert informasjon på Wikispecies
William Aligo

William Aligo (født 27. mars 1983) er en fotballspiller fra Sørlandet. Aligo er oppvokst i Søgne like utenfor Kristiansand og har tidligere spilt på Start. For tiden spiller han for Donn.


== Biografi ==
William Aligo er opprinnelig født i Sudan, men kom til Norge i tidlig alder. Han vokste opp i Søgne like utenfor Kristiansand, og viste raskt et fotballtalent utenom det vanlige. Aligo meldte etterhvert overgang til Start, hvor han fikk tildelt draktnummer 21. På denne tiden ble Aligo regnet som et av landets største talenter innenfor sin årsklasse, og var velkjent på Sørlandet etter å ha briljert i gutte- og juniorfotball de foregående årene. Aligo slo aldri helt gjennom på A-laget til Start, og fikk kun én kamp i Tippeligaen som innbytter  mot Rosenborg i 2002.Etterhvert trappet Aligo ned satsingen, og meldte overgang til Flekkerøy Idrettslag. Her hadde Aligo stor suksess, og sto fram som en av klubbens desidert beste spillere. Han var fast inventar i førsteelleveren, og ruvet i midtforsvaret. Etter å ikke ha fått noen tilbud fra større klubber, valgte Aligo å trappe ytterligere ned med fotballen. Han meldte overgang til Donn, hvor han spiller den dag i dag. Donn ligger for tiden i 3. divisjon, en divisjon hvor de er sterke opprykkskandidater. Aligo blir regnet som en av de beste spillerne i denne divisjonen.


== Referanser ==


== Eksterne lenker ==
(en) William Aligo – Transfermarkt 
(en) William Aligo – FBref 
William Aligo sin fanside
Snoker

Snoker (Colubridae) er en stor parafyletisk gruppe med slanger. Hvor mange arter gruppen inkluderer hersker det stor forvirring rundt. Anslagene varierer fra 844 (The Reptile Database) til over 2000 (ReptileKnowledge.com).
Snoker er den største og viktigste gruppen med slanger, utbredt i alle verdensdeler. De fleste er ikke giftige, men noen er også giftige (men må ikke forveksles med giftsnoker). En vanlig inndeling har vært å dele familien i fire underfamilier, men siden familien er parafyletisk må man regne med endringer.

Colubrinae, ekte snoker (alle verdensdeler)
Boiginae, tresnoker (tropisk klima, Sørøst-Asia og Afrika, flere giftige arter)
Dasypeltinae, eggsnoker (Afrika og India)
Dipsadinae, sneglesnoker (Asia og Sør-Amerika)Blant arter som regnes som snoker finner man i norsk fauna buorm og slettsnok.


== Litteratur ==
Verdens dyreliv, N.W.Damm & Søn AS 2002, ISBN 82-496-0037-1


== Eksterne lenker ==
(en) snoker – oversikt og omtale av artene i WORMS-databasen 
(en) snoker i Encyclopedia of Life 
(en) snoker i Global Biodiversity Information Facility 
(no) snoker hos Artsdatabanken 
(sv) snoker hos Dyntaxa 
(en) snoker hos Fauna Europaea 
(en) snoker hos Fossilworks 
(en) snoker hos ITIS 
(en) snoker hos NCBI 
(en) Kategori:Colubridae – bilder, video eller lyd på Wikimedia Commons 
(en) Colubridae – galleri av bilder, video eller lyd på Wikimedia Commons
Spektrallinje

En spektrallinje er en mørk eller lys linje i et ellers uniformt og kontinuerlig spektrum, som følge av et over- eller underskudd av fotoner i et smalt frekvensområde, sammenlignet med nærliggende frekvenser. 
Spektrallinjer er et resultat av virkningen mellom et kvantesystem (vanligvis atomer, men noen ganger molekyler eller atomkjerner) og enkelte fotoner.
Retrovirus

Retrovirus er en type virus som har RNA som arvestoff. De fleste av retrovirusene forårsaker sykdommer som blant annet aids og enkelte kreftformer hos pattedyr.
Disse virusene angriper virveldyr (i motsetning til bakteriofager, som angriper bakterier) og binder seg til celleoverflaten, for så å sende inn RNA-et sitt i cellen.
RNA-tråden fra viruset bygger opp en DNA-tråd, som binder seg til vertscellens DNA. Deretter er alt som trengs en liten trigger (feks. ved en infeksjon), og cellen setter igang produksjon av nye virus.
Flere celler ødelegges og immunforsvaret reduseres.
Fuglane

Fuglane  er en norsk roman skrevet av forfatteren Tarjei Vesaas og utgitt i 1957.  
Hovedpersonen Mattis lever sammen med søsteren Hege. Mattis er tilsynelatende tilbakestående, og forfatteren skildrer Mattis' tankeverden. Boka har blitt tolket ulikt gjennom tidene: først som et forsvar for utviklingshemmedes menneskeverd, deretter som eit sjølvportrett med visse atterhald, som forfatteren selv uttalte, det vil si som en skildring av et følsomt kunstnersinn, og senest som en forsinket pubertetsskildring.


== Handling ==
Mattis lever i en forutsigbar tosomhet sammen med søsteren Hege. De har lite penger. Hege strikker kofter og gensere for å skaffe mat i huset. Mattis gjør også noen forsøk på å arbeide som slåttekar, men arbeidet går i stå for ham. Mattis oppdager rugda som trekker over hustaket og tolker dette som et slags tegn på at noe kommer til å skje. Han identifiserer seg med rugda. Likeledes tolker han et lynnedslag i et tre utenfor huset som et varsel. Tretoppene har Mattis kalt for Mattis-og-Hege.
Etterhvert bestemmer Mattis seg for å forsøke å gjøre nytte for seg som fergemann. Han skal ro folk over vannet i bygda der han bor. Det dukker ikke opp mange passasjerer. Den eneste er Jørgen, en mann som skal forsøke å finne jobb som tømmerhogger i området. Jørgen får husrom hos Mattis og Hege, og hun og Jørgen blir etterhvert kjærester. Dermed er ikke Mattis lenger alene om kjærligheten og oppmerksomheten fra Hege. Han føler at det skjer forandringer, både i forholdet til søsteren og i hans eget sinn. Noe må gjøres...


== Mottagelse ==
Boka regnes som et av Vesaas´ hovedverk, og var representert i verket Norges nasjonallitteratur fra 1968 som én av 32 romaner.


== Film- og teaterversjoner ==
1968: Żywot Mateusza (Mattis' liv); polsk film med regi av Witold Leszczyński og Franciszek Pieczka i hovedrollen.
1997: Det norske teatret satte opp en teaterversjon av romanen med Telemark-skuespilleren Nils Sletta i hovedrollen som Mattis. Regien var ved Ole Anders Tandberg. Sletta fikk Teaterkritikerprisen for sin rolle.
2010: Trøndelag Teater satte opp en ny teaterversjon, basert på dramatiseringen til Nils Sletta og Ole Anders Tandberg. Rollen som Mattis ble spilt av Øyvind Brandtzæg, mens rollen som Hege ble spilt av Marianne Meløy.
2019: Riksteateret i samarbeid med Turneteatret i Trøndelag.[1]


== Referanser ==
Is-slottet (film)

Is-slottet er en norsk dramafilm fra 1987 regissert av Per Blom. Hovedrollene spilles av Line Storesund, Hilde Nyeggen Martinsen, Merete Moen, Vidar Sandem og Sigrid Huun. Filmen er en beretning om våknede følelser. Om barn på terskelen til de voksnes verden. Filmen er basert på Tarjei Vesaas kjente roman, Is-slottet, fra 1963. Filmen regnes idag som en av de store klassikerne fra 80-tallet og er vist på NRK en rekke ganger, sist i 2010.


== Handling ==
Filmen handler i hovedsak om to 11-årige jenter, Siss (Line Storesund) og Unn (Hilde Nyeggen Martinsen). Det begynner en ny jente i klassen til Siss. Det er Unn, som bor hos sin moster (Merete Moen) siden foreldrene hennes er borte. De to jentene føler et udefinert behov for hverandre, en stillfarende lengsel etter ømhet og varme. En kveld Siss er på besøk hos Unn, sitter de to jentene inne på Unns rom bak en låst dør, der kler de seg nakne for hverandre. De kastes inn i en sterk følelseskonfrontasjon og dagen etter klarer ikke Unn å møte Siss. På vei til skolen begir hun seg alene inn i det kalde, ensomme landskapet i den gjenfrosne fossen hvor hun til slutt forsvinner. Det går letemannskap ute til langt på natt for å lete etter Unn og tilslutt må letemannskapet gå til moster og fortelle at de ikke finner Unn. Dette går sterkt inn på Siss og hun er i ferd med å bukke under i isolasjon og desperasjon. Hun lukker seg inni seg selv og vil ikke leke med de andre på skolen. Hun blir bare stående for seg selv i skolegården. En dag går Siss til moster og får høre at moster har avfunnet seg med at Unn er borte og ikke lever mer. Moster har pakket sammen og er på flyttefot. Våren kommer og isen smelter i det store islandskapet. Siss er ute ved fossen og der finner hun Unn nedfrosset nede i isen. Det ender med at Siss får hjelp til å finne seg selv igjen, hun åpner seg igjen og blir på den måten berget.


== I rollene ==
Line Storesund – Siss
Hilde Nyeggen Martinsen – Unn
Jan Hoel – ung Mann
Sigrid Huun – moren til Siss
Urda Brattrud Larsen – Bente
Charlotte Lundestad – den nye jenta
Merete Moen – moster
Knut Ørvig – en eldre mann
Vidar Sandem – faren til Siss
Gunnar Svensrud – lærer
Andreas Roald – elev


== Om filmen ==
Is-slottet fikk terningkast 3 hos Dagbladet. Regissør Blom fikk følgende karakteristikk av Aftenpostens anmelder i 1987: «I denne kjappe yappetid er Per Blom merkverdig. Han lager innadvendte filmer om mennesker som ikke riktig får det til, fyller dem med livsalvor og en mollpreget drøm om forløsning...».Filmen ble vist på flere utenlandske filmfestivaler rundt om i verden, blant annet Filmfestivalen i Cannes, Filmfestivalen i Berlin og Chicago International Film Festival.


== Annet ==
Per Blom ble i 1988 tildelt en pris for filmen ved Flanders International Film Festival.


== Referanser ==


== Eksterne lenker ==
(en) Is-slottet på Internet Movie Database 
(no) Is-slottet i Nasjonalbibliotekets filmografi 
(no) Is-slottet hos Filmfront 
(sv) Is-slottet i Svensk Filmdatabas 
(da) Is-slottet i Danmark Nationale Filminstitut 
(nl) Is-slottet på MovieMeter 
(en) Is-slottet på AllMovie
Øyonn Groven Myhren

Øyonn Groven Myhren (født 8. august 1969 i Oslo) er en norsk folkemusiker og kveder.


== Biografi ==
Groven Myhren regnes blant våre fremste folkemusikere, og har flere førstepremier fra Landskappleiken. I 1997 ble hun tildelt Sagaprisen for sin kveding. Hun trakterer også lyre og seljefløyte. I tillegg til den norske folkemusikken, har hun arbeidet mye med middelaldermusikk, blant annet gjennom bandet Aurora Borealis. I 2001 gav hun ut CD-en Nivelkinn i samarbeid med Odd Nordstoga, og med tekster av Aslaug Vaa. For den fikk de Spellemannprisen 2002 i klassen folkemusikk/gammaldans. Hun fikk Gammleng-prisen 2022 i klassen folkemusikk/tradisjonsmusikk. Groven Myhren har også arbeidet som skuespiller ved Det Norske Teatret, Riksteatret og Hordaland Teater.Øyonn Groven Myhren er datter av kvederen og litteraturforskeren Dagne Groven Myhren og spellemannen og språkviteren Magne Myhren. Hun er barnebarn av Eivind Groven. 


== Plateutgivelser ==
Dvergmål – Visor og Kvæde frå Blåberglandet (Grappa GRCD 2141) 1996
Aurora Borealis – Harpa (Grappa GRCD4132) 1997
Øyonn Groven Myhren, Eilert Hægeland og Alf Tveit – I Jolo (Heilo HCD7146) 1998
Øyonn Groven Myhren og Odd Nordstoga – Nivelkinn (Heilo HCD 7182) 2002
Øyonn Groven Myhren – Akkedoria frå Kristiania (Etnisk musikklubb) 2003
Dvergmål – Song i Himmelsalar 2004
Kvarts, Berit Opheim, Øyonn Groven Myhren og Birger Mistereggen – Skal, Skal Ikkje (Kvarts ‎KVARTS 003) 2004
Øyonn Groven Myhren – Grisila og Gullveven 2008
Øyonn Groven Myhren og Lars Henrik Johansen – Paa Jorden Fred og Glæde - (Folkekjære Julesalmer i 1700-tallets Norge) (Etnisk Musikklubb) 2015
Sogesong (duo med Anne Hytta): Så vide fara dei Lindarord (Heilo HCD 7319) 2017


== Referanser ==


== Eksterne lenker ==
Øyonn Groven Myhren biografi fra Store norske leksikon av Kjell Bitustøyl (2015, 16. juni)
Afrikaeggsnok

Afrikaeggsnok (vitenskapelig navn Dasypeltis scabra) er en slange som lever i Afrika sør for Sahara. Den blir fra 70 til 100 cm lang. Afrikaeggsnoken lever på bakken.


== Litteratur ==
Verdens dyreliv, N.W.Damm & Søn AS 2002, ISBN 82-496-0037-1


== Eksterne lenker ==
(en) Afrikaeggsnok i Global Biodiversity Information Facility 
(en) Afrikaeggsnok hos Reptile Database 
(en) Afrikaeggsnok hos ITIS 
(en) Afrikaeggsnok hos NCBI 
(en) Kategori:Dasypeltis scabra – bilder, video eller lyd på Wikimedia Commons 
(en) Dasypeltis scabra – galleri av bilder, video eller lyd på Wikimedia Commons 
Dasypeltis scabra – detaljert informasjon på Wikispecies
Randesund Idrettslag

Randesund Idrettslag, også bare kalt RIL, er en idrettsklubb fra Randesund i Kristiansand. Dette er Sørlandets største idrettslag. Kristofer Hæstad, Morten Hæstad, Tom Berhus, Frank Tønnesen og Simon Larsen er fotballspillere som kom fra RIL mens Espen Johnsen og Kjetil Ruthford Pedersen har hatt trenerroller og vært spillere. Håndballspillerne Henrik Westgaard, Svenn Erik Medhus og Adin Sehovic har også tidligere spilt for RIL. Landslagsspiller og flere ganger seriemester i fotball, Lene Mykjåland, begynte sin karriere i laget. Håndballaktiviteten i RIL er landets nest største. Andre idretter i RIL er barneidrett, tennis og bordtennis. RILs anlegg og baner ligger ved Sukkevann, og omfatter innendørshall, klubbhus, selskapslokaler, kontorer, lysløype, ballbinge, tennisbaner og et treningsfelt med kunstgress.


== Fotball ==
I 2009 rykket klubbens herrelag i fotball opp til 3. divisjon. I 2011 sesongen spilte de igjen i 4. divisjon hvor de endte på 5.-plass. Kjetil Ruthford Pedersen er spillende trener. Fra 1. november 2011 tok tidligere spiller og assistenttrener i Start, Frode Fredriksen, over hovedtreneransvaret for herrelaget.


=== Tabellen ===


== Håndball ==
Håndballaktiviteten i RIL er landets nest største. Herrelaget i håndball rykket i 2011 opp til 2. divisjon etter å ha vært etablert i 3. divisjon i mange sesonger på rad. Trener for herrelaget er islandske Konrad Hatlemark Olavsson som i 2011 bygde opp en ny sterk stall. Damelaget i håndball spilte i 2011 i 2. divisjon.


== Kjente utøvere ==
Tonje Refsnes, håndball


== Referanser ==


== Eksterne lenker ==
Offisielt nettsted 
Katalog til arkiv etter Randesund Idrettslag hos Statsarkivet i Kristiansand
Trondheim Tornadoes

Trondheim Tornadoes var et basketballag fra Trondheim som spilte i 1M, som er det samme som 1. divisjon i ligasystemet. Laget hadde ambisjoner om å spille i den norske basketligaen BLNO i 2008.
Laget hentet sesongen 2007-2007 to amerikanske spillere; Antwon Brown og Marshall Wiliams, som bnidro til mange seiere.
Begge amerikanerne forlot klubben etter sesongen.
Året etter spilte Tornadoes med et lag som minnet mest om juniorkretslaget.Laget trente og spilte sine hjemmekamper i Husebyhallen.¨
De nådde aldri målet om å spille i Norges høyeste liga, BLNO.
Mangrovesnok

Mangrovesnok (vitenskapelig navn Boiga dendrophila) er en slange som lever i Sørøst-Asia. Den blir fra 2 til 2,5 meter lang. Mangrovesnoken lever  i trærne.


== Litteratur ==
Verdens dyreliv, N.W.Damm & Søn AS 2002, ISBN 82-496-0037-1


== Eksterne lenker ==
(en) Mangrovesnok i Global Biodiversity Information Facility 
(en) Mangrovesnok hos Reptile Database 
(en) Mangrovesnok hos ITIS 
(en) Mangrovesnok hos NCBI 
(en) Kategori:Boiga dendrophila – bilder, video eller lyd på Wikimedia Commons 
(en) Boiga dendrophila – galleri av bilder, video eller lyd på Wikimedia Commons 
Boiga dendrophila – detaljert informasjon på Wikispecies
Gyllentreslange

Gyllentreslangen (vitenskapelig navn Chrysopelea ornata) er en slange som lever i Sør- og Sørøst-Asia. Den blir fra 100 til 130 cm lang. Gyllentreslangen lever i trærne.


== Litteratur ==
Verdens dyreliv, N.W.Damm & Søn AS 2002, ISBN 82-496-0037-1


== Eksterne lenker ==
(en) Gyllentreslange i Global Biodiversity Information Facility 
(en) Gyllentreslange hos Reptile Database 
(en) Gyllentreslange hos ITIS 
(en) Gyllentreslange hos NCBI 
(en) Kategori:Chrysopelea ornata – bilder, video eller lyd på Wikimedia Commons 
(en) Chrysopelea ornata – galleri av bilder, video eller lyd på Wikimedia Commons 
Chrysopelea ornata – detaljert informasjon på Wikispecies
Gulgrønnpilsnok

Gulgrønnpilsnok (vitenskapelig navn Hierophis viridiflavus) er en slange som lever i Sør-Europa. Den blir fra 1,5 til 2 meter lang. Gulgrønnpilsnoken lever på bakken. Arten har ikke gift og er ufarlig.


== Litteratur ==
Verdens dyreliv, N.W.Damm & Søn AS 2002, ISBN 82-496-0037-1


== Eksterne lenker ==
(en) gulgrønnpilsnok i Global Biodiversity Information Facility 
(en) gulgrønnpilsnok hos Fauna Europaea 
(en) gulgrønnpilsnok hos Reptile Database 
(en) gulgrønnpilsnok hos ITIS 
(en) gulgrønnpilsnok hos NCBI 
(en) Kategori:Hierophis viridiflavus – bilder, video eller lyd på Wikimedia Commons 
(en) Hierophis viridiflavus – galleri av bilder, video eller lyd på Wikimedia Commons 
Hierophis viridiflavus – detaljert informasjon på Wikispecies
Sneglesnok

Sneglesnok (vitenskapelig navn Dipsas indica) er en slange som lever i de nordøstlige områdene av Sør-Amerika. Den blir fra 60 til 80 cm lang. Sneglesnoken lever i trærne.


== Litteratur ==
Verdens dyreliv, N.W.Damm & Søn AS 2002, ISBN 82-496-0037-1


== Eksterne lenker ==
(en) Sneglesnok i Encyclopedia of Life 
(en) Sneglesnok i Global Biodiversity Information Facility 
(en) Sneglesnok hos Reptile Database 
(en) Sneglesnok hos ITIS 
(en) Sneglesnok hos NCBI 
(en) Kategori:Dipsas indica – bilder, video eller lyd på Wikimedia Commons 
Dipsas indica – detaljert informasjon på Wikispecies
Eastman Kodak

Eastman Kodak Company er en amerikansk produsent av kamerautstyr. Selskapet kan trekke sine historie tilbake til 1888 og har hovedkontor i Rochester, New York, og omsatte for 13,3 milliarder dollar i 2003. 
Virksomheten har fem forretningsområder:

Digital & Film Imaging Systems
Commercial Printing
Health Imaging
Display & Components
Commercial ImagingDen 12. januar 2012 søkte Eastman Kodak beskyttelse mot sine kreditorer etter kapittel 11 i den amerikanske konkurslovgivningen.


== Referanser ==


== Eksterne lenker ==
(en) Offisielt nettsted 
(en) Kodak – kategori av bilder, video eller lyd på Commons 
(en) Kodak – galleri av bilder, video eller lyd på Commons